Logo

Description automatically generated

**Ανώτατο Συντονιστικό Σώμα**

**Εθελοντικής Προσφοράς**

Έτος Ίδρυσης: 1973

Λευκωσία, 16 Νοεμβρίου 2021

# **ΔΕΛΤΙΟ ΤΥΠΟΥ**

|  |
| --- |
| **Θέμα: Έναρξη παγκύπριας εκστρατείας**  **«Υιοθετήστε» μια οικογένεια τα Χριστούγεννα**  **Έχεις στην καρδιά σου αγάπη;  Βοήθησε μια οικογένεια που έχει ανάγκη!** |

Το **Παγκύπριο Συντονιστικό Συμβούλιο Εθελοντισμού** (ΠΣΣΕ), ανακοινώνει την έναρξη της **8ης παγκύπριας εκστρατείας** για την υποστήριξη ευάλωτων οικογενειών «Υιοθετήστε» μια οικογένεια τα Χριστούγεννα. Σκοπός της εκστρατείας είναι να βοηθήσουμε τις ευάλωτες οικογένειες να νιώσουν τη χαρά των Χριστουγέννων, προσφέροντας τους τα απαραίτητα για τη γιορτινή αυτή περίοδο.

Από το 2015 **έχουμε βοηθήσει πέραν των 14,500 ευάλωτων οικογενειών**. Η μακρόχρονη εμπειρία μας, από το 1973 και το δυναμικό μας, είναι οι κύριοι συντελεστές των επιτυχιών των εκστρατειών μας οι οποίες λειτουργούν με ειδικά πρωτόκολλα διαδικασιών στη βάση της χρηστής διοίκησης και της διαφάνειας.

Αυτά τα Χριστούγεννα, ας αποδείξουμε έμπρακτα, ότι τίποτα δεν μπορεί να περιορίσει την αγάπη και την προσφορά. Με δράσεις κοινωνικής υπευθυνότητας και πράξεις εθελοντισμού και προσφοράς μπορούμε να «απλώσουμε» τα χέρια μας για να αγκαλιάσουμε και να βοηθήσουμε περισσότερους ανθρώπους.

Ο καθένας μας, ατομικά ή συλλογικά, μπορεί να συμμετάσχει στην εκστρατεία προσφέροντας ότι και όσο μπορεί (δωροκουπόνια, δώρα για τα παιδιά, εδέσματα, κ.ά.)!

Αυτά τα Χριστούγεννα «υιοθέτησε» κι εσύ μια οικογένεια!

Εφαρμόζουμε όλοι πιστά όλα τα μέτρα ασφάλειας, πρωτόκολλα και διατάγματα που ανακοινώνονται από τις αρμόδιες υπηρεσίες.

Ηλίας Δημητρίου

Πρόεδρος

Παγκύπριο Συντονιστικό Συμβούλιο Εθελοντισμού

**ΠΛΗΡΟΦΟΡΙΕΣ ΕΚΣΤΡΑΤΕΙΑΣ**

**«Υιοθετήστε» μια οικογένεια τα Χριστούγεννα**

**Ποιοι μπορούν να προσφέρουν;**

Άτομα, Οικογένειες, Δήμοι, Κοινότητες, Επιχειρήσεις/Εταιρείες, Εκπαιδευτικά Ιδρύματα, Κρατικοί/Ημικρατικοί φορείς, Οργανισμοί, Οργανωμένα Σύνολα, ΜΚΟ, κ.ά.

**Μπορείς να προσφέρεις:**

* δωροκουπόνια από υπεραγορές/καταστήματα
* τα απαραίτητα για το γιορτινό τραπέζι
* χριστουγεννιάτικα εδέσματα
* δώρα στα παιδιά
* οτιδήποτε άλλο μπορεί να προσφέρει χαρά στις οικογένειες τα Χριστούγεννα

**Που πρέπει να αποταθείς;**

Επικοινώνησε με το Συντονιστικό Συμβούλιο Εθελοντισμού/Σώμα Εθελοντών της επαρχίας σου για περισσότερες πληροφορίες/διευκρινήσεις.

**Διάρκεια εκστρατείας/συλλογής ειδών:**

Μέσα Νοεμβρίου – μέσα Δεκεμβρίου

*(ώστε να παραδοθούν στις οικογένειες πριν τα Χριστούγεννα)*

**Άτομα και οικογένειες τα οποία χρειάζονται βοήθεια**:

Μπορούν να επικοινωνήσουν με το Σώμα Εθελοντών στην επαρχία τους για να ενημερωθούν για τη διαδικασία λήψης βοήθειας.

**Σημεία συλλογής/Στοιχεία Επικοινωνίας:**

1. **Σώματα Εθελοντών:**

Λευκωσία: Σούδας 11, 2035 Στρόβολος, Τηλ. 22512602

Λεμεσός: 1ης Απριλίου 14, 3116, Αγία Φύλα, Τηλ. 25737761

Λάρνακα: Κιθαιρώνος 23, 6052, Τηλ. 24650525

Πάφος: Αριστοτέλη Σάββα 46, 8025, Αναβαργός, Τηλ. 26953725

Αμμόχωστος: Γεωργίου Κατσιάρη 21, 5320 Λιοπέτρι, Τηλ. 99124521  
Κερύνεια: Τηλ. 97743185

1. **Τσιμεντοποιία Βασιλικού**

Εγκαταστάσεις Τσιμεντοποιίας Βασιλικού, 7738 Βασιλικό, τηλ: 24 845 555

*Εφαρμόζουμε όλοι πιστά όλα τα μέτρα ασφάλειας, πρωτόκολλα και διατάγματα*

*που ανακοινώνονται από τις αρμόδιες υπηρεσίες*